**สยามพิวรรธน์ เดินหน้าองค์กรต้นแบบด้านสิ่งแวดล้อม**

**เนรมิตแคมเปญ “Citizen of Earth by Siam Piwat” มอบต้นไม้ให้กทม.**

**ช่วยฟื้นฟูพื้นที่สีเขียวอย่างยั่งยืนและส่งต่อโลกที่น่าอยู่**

**กลุ่มบริษัทสยามพิวรรธน์ประกาศเดินหน้าองค์กรต้นแบบด้านสิ่งแวดล้อม สร้างผลกระทบเชิงบวกด้วยการฟื้นฟูและส่งต่อโลกที่น่าอยู่ สร้างสรรค์แคมเปญ “Citizen of Earth by Siam Piwat” จับมือพันธมิตรอีโคซิสเต็มมอบต้นไม้จากการทำกิจกรรม SIAM CENTER RUN FOREST RUN เปลี่ยนกิโลเมตรจากการวิ่งบนลู่วิ่งกลางสยามเซ็นเตอร์ทุก 1 กิโลเมตรเป็นต้นไม้ 1 ต้น โดยมีเป้าหมาย 100,000 ต้น เพื่อปลูกในพื้นที่สาธารณะช่วยฟื้นฟูพื้นที่สีเขียวให้แก่กรุงเทพมหานคร โดยได้รับเกียรติจากนายชัชชาติ สิทธิพันธุ์ ผู้ว่าราชการกรุงเทพมหานคร เป็นผู้รับมอบและร่วมปลูกต้นไม้กับคณะผู้บริหาร พนักงานกลุ่มบริษัทสยามพิวรรธน์ พันธมิตร พนักงานกรุงเทพมหานคร ณ สวนราชเทวีภิรมย์ เขตราชเทวี อีกทั้งร่วมมือกับ SCGC ในการรีไซเคิลถุงดำเพาะกล้าไม้เพื่อหมุนเวียนทรัพยากรอย่างยั่งยืน**

สำหรับแคมเปญ **“Citizen of Earth by Siam Piwat”** กลุ่มบริษัทสยามพิวรรธน์ได้มีพันธกิจในการร่วมเป็น ส่วนหนึ่งของการร่วมรับผิดชอบต่อสังคมและสิ่งแวดล้อมเพื่อโลกที่น่าอยู่ โดยเริ่มดำเนินการสร้างสรรค์กิจกรรมรูปแบบต่างๆ ด้วยการจับมือกลุ่มพันธมิตรอีโคซิสเต็ม ทำกิจกรรมในการฟื้นฟูสิ่งแวดล้อมอย่างมีประสิทธิภาพ ทั้งนี้ จึงนำต้นไม้ จากการทำกิจกรรม SIAM CENTER RUN FOREST RUN ระหว่างวันที่ 20 ก.ค.-10 ส.ค. ที่ผ่านมา จัดขึ้นโดยสยามเซ็นเตอร์ ร่วมกับเวอร์จิ้น แอ็คทีฟ (Virgin Active) เชิญชวนให้คนมาวิ่งบนลู่วิ่งกลางสยามเซ็นเตอร์ เปลี่ยนระยะทางทุก 1 กิโลเมตรเป็นต้นไม้ 1 ต้น ซึ่งได้รับความสนใจมีผู้ร่วมกิจกรรมวิ่งรวมระยะทาง 4,504 กิโลเมตร จึงเปลี่ยนเป็นต้นไม้จำนวน 4,504 ต้น มอบให้กับกรุงเทพมหานคร โดยได้ตั้งเป้าพันธกิจช่วยสร้างพื้นที่สีเขียวช่วยดูดซับคาร์บอนและเพิ่มออกซิเจนให้โลกด้วยการเชิญชวนพนักงาน พันธมิตรอีโคซิสเต็มภาครัฐและเอกชน ลูกค้า ร่วมกันปลูกต้นไม้จำนวน 100,000 ต้น ช่วยฟื้นฟูพื้นที่สีเขียวอย่างยั่งยืนในพื้นที่สาธารณะให้กับกรุงเทพมหานคร

กิจกรรมมอบต้นไม้ปลูกต้นไม้ภายใต้แคมเปญ **“Citizen of Earth by Siam Piwat”** ครั้งนี้ กลุ่มบริษัท สยามพิวรรธน์ ยังจับมือกับบริษัท เอสซีจี เคมิคอลส์ จำกัด (มหาชน) หรือ SCGC ธุรกิจเคมีภัณฑ์เพื่อความยั่งยืน ที่ดำเนินงานภายใต้แนวทาง ESG (Environmental, Social and Governance) โดยให้ความสำคัญกับการใช้ทรัพยากรอย่างคุ้มค่าตามหลักเศรษฐกิจหมุนเวียน (Circular Economy) ช่วยลดผลกระทบต่อสิ่งแวดล้อมผ่านการพัฒนา Green Innovation ซึ่งความร่วมมือในครั้งนี้จะเปลี่ยนขยะที่ไม่มีมูลค่า สู่สิ่งของที่สามารถนำกลับมาใช้ประโยชน์ใหม่ ด้วยการรีไซเคิลถุงดำจากการเพาะกล้าไม้ ให้เป็นเม็ดพลาสติกรีไซเคิล หรือ Post-Consumer Recycled Resin (PCR) เพื่อนำไปขึ้นรูปเป็นสิ่งของต่าง ๆ เช่น กระถางต้นไม้ ถังขยะ เป็นต้น ทั้งนี้ SCGC มีการเชื่อมโยงพาร์ทเนอร์ด้านต่าง ๆ ในห่วงโซ่คุณค่าทั้งหมดเข้าด้วยกัน เพื่อให้เกิดการรีไซเคิลแบบระบบปิด (Closed-loop Recycling) ช่วยส่งเสริมการจัดการขยะพลาสติกตามหลักเศรษฐกิจหมุนเวียน และพร้อมร่วมมือกับทุกภาคส่วนเพื่อขยายการรีไซเคิลแบบระบบปิดนี้ไปยังองค์กรอื่น ๆ ต่อไปในอนาคต เพื่อช่วยลดปริมาณขยะสะสมในประเทศ และช่วยลดการปล่อยก๊าซเรือนกระจกอย่างยั่งยืนต่อไป

*ผู้สนใจสามารถติดตามนวัตกรรมและข่าวสารอื่นๆ ของเอสซีจีได้ที่ https://www.scg.com/esg/ <https://scgnewschannel.com> / Facebook: scgnewschannel / Twitter: @scgnewschannel หรือ Line@: @scgnewschannel*

///////////////////////////////////////////////////////////////////////////////